ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী সহজে ব্যবসার সুযোগ বিষয়ে একটি কর্মসূচির সূচনা করলেন
নয়াদিল্লি, ২০ নভেম্বর, ২০১৮
প্রধানমন্ত্রী শ্রী নরেন্দ্র মোদী আজ নতুনদিল্লীতে লোককল্যাণ মার্গে এক অনুষ্ঠানে সহজে ব্যবসার সুযোগ বিষয়ে মহা চ্যালেঞ্জ কর্মসূচির সূচনা করেছেন।
এই কর্মসূচির লক্ষ্য হচ্ছে, কৃত্রিম মেধা, ইন্টারনেট অফ থিংস, বিগ ডেটা অ্যানালিটিক্স ব্লকচেইনের মতো অত্যাধুনিক প্রযুক্তি-ভিত্তিক অভিনব ধারনা বা প্রস্তাব আহ্বান করা, যার মাধ্যমে সরকারি কর্মপ্রক্রিয়ার সংস্কার করা যায়। স্টার্ট-আপ ইন্ডিয়া পোর্টালকেই এই মহা চ্যালেঞ্জের মঞ্চ হিসাবে ব্যবহার করা হবে।
এই উপলক্ষে আয়োজিত এক জমায়েতে প্রধানমন্ত্রী ‘সহজে ব্যবসার সুযোগ’-এর বিশ্ব ক্রমতালিকায় ভারতের অবস্হানকে উন্নত করার জন্য উদ্যোগ নেওয়ায় শিল্পমহলকে ধন্যবাদ জানান। তিনি স্মরণ করেন যখন ‘সহজে ব্যবসার সুযোগ’ সংক্রান্ত বিশ্ব সূচকে ভারতের স্হানকে শীর্ষস্হানীয় ৫০টি দেশের মধ্যে নিয়ে যাওয়ার কথা তিনি প্রথম উত্থাপন করেছিলেন, তখন তাঁর কথায় সন্দেহ প্রকাশ করা হয়েছিল। কিন্তু মাত্র চার বছরে আমরা অনেকদূর অগ্রসর হতে পেরেছি বলে তিনি জানান। এই সময়ে সহজে ব্যবসার সুযোগের সূচকে ভারত ৬৫ ধাপ এগিয়েছে। তিনি বলেন, দক্ষিণ এশিয়ার মধ্যে ভারত প্রথম স্হানে রয়েছে এবং শীর্ষস্হানীয় ৫০টি দেশের তালিকায় ভারতের স্হান করে নিতে আর মাত্র কয়েক ধাপ বাকি। প্রধানমন্ত্রী বলেন, সহযোগিতা ও প্রতিযোগিতামূলক যুক্তরাষ্ট্রীয়তার ধারণায় কেন্দ্র ও রাজ্য সরকারগুলি সহজে ব্যবসার সুযোগকে আরও উন্নত করতে একযোগে কাজ করে চলেছে।
প্রধানমন্ত্রী বলেন, কেন্দ্রীয় সরকার সুনির্দিষ্ট নীতির ভিত্তিতে প্রশাসন পরিচালনা ও স্বচ্ছ নীতির ওপর বিশেষ জোর দিচ্ছে। তিনি বলেন, কেন্দ্রীয় সরকার যে সংস্কারের উদ্যোগ নিয়েছে, সাধারণ মানুষের জীবনযাপনকে আরও সহজ করে তোলাও তার অন্যতম লক্ষ্য। বর্তমানে ছোট ব্যবসায়ীরা অনেক সহজেই ব্যবসা করতে পারেন। বিদ্যুৎ সংযোগ নেওয়ার কাজ সহজে হয়েছে। গত চার বছরে ১৪০০’র ও বেশি পুরনো আইন সরকার বাতিল করেছে। বাণিজ্যিক বিরোধ নিষ্পত্তি এবং আমদানি করা জিনিসপত্র ছাড়াতে এখন অনেক কম সময় লাগছে।
তিনি বলেন, অতিক্ষুদ্র, ক্ষুদ্র ও মাঝারি ক্ষেত্র বা এম.এস.এম.ই-তে মাত্র ৫৯ মিনিটে ১ কোটি টাকা পর্যন্ত ঋণ অনুমোদন করা হচ্ছে। প্রধানমন্ত্রী বলেন, আই.এম.এফ এবং মুডিজের মতো সংস্হাগুলিও ভারতের ভবিষ্যৎ নিয়ে আশাবাদী। প্রধানমন্ত্রী আরও বলেন- কতো কম সময়ের মধ্যে ভারতকে ৫ লক্ষ কোটি ডলারের অর্থনীতিতে পরিণত করা যায় সেটাই আমাদের লক্ষ্য। তবে এর জন্য অর্থনীতির সর্বক্ষেত্রে আরও উন্নতির প্রয়োজন। তিনি বলেন, কেন্দ্রীয় সরকার বর্তমান বাস্তব পরিস্হিতির সঙ্গে সামঞ্জস্য রেখে শিল্পনীতির লক্ষ্যে কাজ করে চলেছে এবং এই নীতি নতুন ভারতের উদ্যোগপতিদের নতুন ধ্যান-ধারনার সঙ্গে সামঞ্জস্যপূর্ণ হবে। প্রধানমন্ত্রী সহজে ব্যবসা সুযোগের ক্রমতালিকায় ভারতকে শীর্ষস্হানীয় ৫০টি দেশের মধ্যে পৌঁছে দেওয়ার লক্ষ্য অর্জনে কাজ করার জন্য সমাবেশে উপস্হিত সকলের কাছে আহ্বান জানান।
প্রধানমন্ত্রী বলেন- আধুনিক ও ডিজিটাল প্রযুক্তি ব্যবহার করে শিল্পসংস্হা কাজের প্রক্রিয়ায় মানুষের হস্তক্ষেপ করা দরকার। তিনি বলেন, এই ধারনা ভিত্তি কর্মসংস্কৃতি, সুনির্দিষ্ট নীতি দ্বারা চালিত প্রশাসনিক কাজকর্মকে আরও এগিয়ে নিয়ে যেতে পারে।
SSS/PB/NS/…
(Visitor Counter : 135
প্রধানমন্ত্রীরদপ্তর
মন কি বাত-এর প্রশংসা করার জন্য বিল গেটস-কে ধন্যবাদ প্রধানমন্ত্রী
নয়াদিল্লি, ১ মে, ২০২৩
প্রধানমন্ত্রী শ্রী নরেন্দ্র মোদী মন কি বাত-এর প্রশংসা করার জন্য বিল গেটস-কে ধন্যবাদ জানিয়েছেন।
ট্যুইটে প্রধানমন্ত্রী বলেছেন:
“আমার বন্ধু @BillGates-এর প্রশংসার জন্য আমি তাঁকে ধন্যবাদ জানাই। এই গ্রহকে আরও উন্নত করার লক্ষ্যে #MannKiBaat-এ ভারতের মানুষের সম্মিলিত চেতনা প্রতিফলিত হয়েছে, যা নিয়ে মিস্টার গেটস-এরও বিশেষ আবেগ রয়েছে। @BMGFIndia-য় এসডিজি’র শক্তিশালী প্রতিফলন দেখতে পাই।”
PG/MP/NS
(
বৈদ্যুতিন ও তথ্যপ্রযুক্তি মন্ত্রক
বর্তমান প্রতিকূল পরিস্থিতিতে নতুন সুযোগ-সুবিধা খুঁজে বের করার জন্য ইলেক্ট্রনিক্স শিল্পগুলিকে উদ্যোগী হতে বললেন শ্রী রবিশঙ্কর প্রসাদ
নয়াদিল্লি, ২৯ এপ্রিল, ২০২০
কেন্দ্রীয় ইলেক্ট্রনিক্স ও তথ্য প্রযুক্তি মন্ত্রী শ্রী রবিশঙ্কর প্রসাদ বর্তমান প্রতিকূল পরিস্থিতির প্রেক্ষিতে নতুন সুযোগ-সুবিধা খুঁজে বের করার জন্য ইলেক্ট্রনিক্স শিল্প সংস্থাগুলিকে উদ্যোগী হওয়ার পরামর্শ দিয়েছেন। শ্রী প্রসাদ বলেছেন, বৈদ্যুতিন সরঞ্জাম উৎপাদনে গ্লোবাল হাব হিসাবে ভারতকে পরিণত করতে ইলেক্ট্রনিক্স শিল্প সংস্থাগুলির বড় ভূমিকা রয়েছে। ইলেক্ট্রনিক্স শিল্প অ্যাসোসিয়েশন, বণিকসভা এবং বিশিষ্ট শিল্পপতিদের সঙ্গে এক বৈঠকে শ্রী প্রসাদ নতুন সুযোগ-সুবিধা কাজে লাগানোর এবং মন্ত্রকের বিভিন্ন কর্মসূচির সুবিধা গ্রহণের আহ্বান জানিয়েছেন। বৈদেশিক বিনিয়োগ আকর্ষণ এবং ইলেক্ট্রনিক্স ক্ষেত্রকে আরও মজবুত করতে মন্ত্রকের এই কর্মসূচিগুলি বড় ভূমিকা পালন করতে পারে।
বৈঠকে উপস্থিত মন্ত্রকের আধিকারিকরা বর্তমান কোভিড-১৯ পরিস্থিতি এবং আরোগ্য সেতু অ্যাপের সাফল্য সম্পর্কে বিস্তারিত বিবরণী পেশ করেন। মোবাইল শিল্প সংস্থাগুলিকে প্রায় ৮ কোটি মোবাইল ব্যবহারকারীর কাছে আরোগ্য সেতু অ্যাপ পৌঁছে দেওয়ার জন্য ধন্যবাদ জানানো হয়। কোভিড-১৯ এর প্রভাব হ্রাস করার জন্য মন্ত্রকের পক্ষ থেকে যে স্বল্প মেয়াদী, মাঝারি মেয়াদী ও দীর্ঘ মেয়াদী পরিকল্পনা গ্রহণ করা হয়েছে, সে সম্পর্কে ইলেক্ট্রনিক্স শিল্প ক্ষেত্রের প্রতিনিধিদের অবহিত করা হয়।
শ্রী প্রসাদ তথ্য ও যোগাযোগ প্রযুক্তি সম্পর্কিত বিভিন্ন পরিষেবাগুলির বর্তমান সংজ্ঞার পুনর্বিন্যাসের জন্য শিল্প সংস্থাগুলির কাছ থেকে যে অনুরোধ এসেছে, তিনি তার প্রশংসা করেন। অত্যাবশ্যকীয় পণ্য পরিষেবার আওতায় তথ্য প্রযুক্তি ক্ষেত্রের আরও বেশি পরিষেবাকে সামিল করার জন্য মন্ত্রকের পক্ষ থেকে স্বরাষ্ট্র মন্ত্রকের কাছে আবেদন জানানো হয়েছে। তিনি আরও জানান, ইলেক্ট্রনিক্স উৎপাদন ক্ষেত্রের প্রসারে সরকার ৫০ হাজার কোটি টাকা অর্থ সহায়তা দেবে।
বৈঠকে শিল্প প্রতিনিধিরা ইলেক্টনিক্স ক্ষেত্রে নতুন সুযোগ-সুবিধা কাজে লাগানোর জন্য যে ত্রিমুখী পরিকল্পনা গ্রহণ করেছে, সে সম্পর্কে মন্ত্রীকে অবহিত করেন। প্রতিনিধিদের পক্ষ থেকে কোভিড-১৯ জনিত পরিস্থিতিতে কারখানাগুলিতে কাজকর্ম, পরিবহণ ও সরবরাহ, রপ্তানি এবং বাজার চাহিদার ক্ষেত্রে যে সমস্ত সমস্যার সম্মুখীন হতে হচ্ছে, সেই প্রসঙ্গগুলি উত্থাপন করেন। শ্রী প্রসাদ ইলেক্ট্রনিক্স শিল্প কারখানাগুলির উৎপাদন প্রক্রিয়া শীঘ্রই চালু করতে মন্ত্রকের আধিকারিকদের সংশ্লিষ্ট রাজ্য ও কেন্দ্রশাসিত অঞ্চলগুলির সঙ্গে অবিলম্বে যোগাযোগ করার নির্দেশ দেন। বৈঠকে তথ্য প্রযুক্তি ক্ষেত্র, সেলুলার ও ইলেক্ট্রনিক্স সংগঠন, ইলেক্ট্রনিক্স ইন্ডাস্ট্রি অ্যাসোসিয়েশন, কনজ্যুমার ইলেক্ট্রনিক্স অ্যান্ড অ্যাপ্লায়েন্ট ম্যানুফ্যাকচারার অ্যাসোসিয়েশন, বণিকসভা সিআইআই, ফিকি এবং অ্যাসোচেম – এর প্রতিনিধিরাও উপস্থিত ছিলেন।
(CG/BD/SB
কেন্দ্রীয়মন্ত্রিসভা
পশুপালন এবং খামার ব্যবসায় ভারত-ডেনমার্ক সহযোগিতা বাড়াতে সমঝোতাপত্র স্বাক্ষরের বিষয়টি জানানো হল কেন্দ্রীয় মন্ত্রিসভাকে
নয়াদিল্লি, ২৭ জুন, ২০১৮
পশুপালন এবং খামার ব্যবসায় ভারত-ডেনমার্কের মধ্যে সহযোগিতা বাড়াতে সমঝোতাপত্র স্বাক্ষরের বিষয়টি প্রধানমন্ত্রী শ্রী নরেন্দ্র মোদীর পৌরহিত্যে বসা কেন্দ্রীয় মন্ত্রিসভাকে আজ জানানো হল। প্রসঙ্গত, এ বছর ১৬ এপ্রিল সমঝোতাপত্রটি স্বাক্ষরিত হয়।
পশুপালন এবং খামার ব্যবসায় দ্বিপাক্ষিক সহযোগিতা বাড়ানোর প্রয়োজনে
সমঝোতাপত্রটি স্বাক্ষরিত হয়। খামারোন্নয়ন এবং প্রাতিষ্ঠানিক দৃঢ়তার ক্ষেত্রে চলতি ধ্যানধারনা বা জ্ঞানকে বাড়ানোর প্রয়োজনে সমঝোতাপত্রটি স্বাক্ষরিত হয়। এ ক্ষেত্রে প্রত্যেক দলের প্রতিনিধিকে নিয়ে একটি যৌথ কর্মীগোষ্ঠী গঠিত হবে, যাতে যৌথ কর্মসূচি গ্রহণ করা যায়।
SSS/NS/…
(Visitor Counter : 81
সংস্কৃতিমন্ত্রক
শ্রীনগরে “১৯৪৭ সালের ২২শে অক্টোবরের স্মৃতিচারণ” শীর্ষক দুই দিনের আলোচনাচক্র
নতুনদিল্লি, ২৩শে অক্টোবর, ২০২০
শ্রীনগরের ন্যাশনাল মিউজিয়াম ইন্সটিটিউট অফ হিস্ট্রি অফ আর্ট, কনজারভেশন অ্যান্ড মিউজিওলজি-তে ১৯৪৭ সালের ২২শে অক্টোবর স্মরণে জাতীয় স্তরের একটি আলোচনাসভা ও প্রদর্শনীর আয়োজন করা হয়েছে। দু’দিনের এই আলোচনাসভা ও প্রদর্শনীর সূচনা করেছেন জম্মু ও কাশ্মীরের উপ-রাজ্যপাল মনোজ সিনহা। কেন্দ্রীয় সংস্কৃতি ও পর্যটন প্রতিমন্ত্রী প্রহ্লাদ সিং প্যাটেল এই অনুষ্ঠানে ভিডিও কনফারেন্সে যোগ দেন।
উল্লেখ্য ১৯৪৭ এর ২২ তারিখ পাকিস্তান কাশ্মীরে হামলা চালায়। অপারেশন গুলমার্গ নামে এই হামলায় পাকিস্তানের পূর্ব পরিকল্পিত অগ্রণী নেতৃবৃন্দের সক্রিয়ভাবে যুক্ত থাকার বড় প্রমাণ ছিল। সেদিন আদিবাসী মিলিসিয়ারা নির্বিচারে হত্যা, লুন্ঠন ও ধর্ষণ করে। এরপর ২৬শে অক্টোবর তদানিন্তন জম্মু ও কাশ্মীর রাজ্য আনুষ্ঠানিকভাবে ভারতের সঙ্গে সামিল হলে ২৭শে অক্টোবর কাশ্মীরে ভারতীয় সেনাবাহিনীকে পাঠানো হয় এবং পাক মদতপুষ্ট বাহিনীকে যোগ্য জবাব দেওয়া হয়।
উদ্বোধনী অনুষ্ঠানের পর বিশিষ্ট শিক্ষাবিদ, গবেষকরা ১৯৪৭ সালের ২২শে সেপ্টেম্বরের হামলার প্রসঙ্গে নানা বিষয় নিয়ে আলোচনা করেছেন।
CG/CB
(Visitor Counter : 76
খাদ্যপ্রক্রিয়াকরণশিল্পমন্ত্রক
খাদ্য প্রক্রিয়াকরণ শিল্প দপ্তরের প্রতিমন্ত্রী শ্রী প্রহ্লাদ সিং প্যাটেল বাজরা সংক্রান্ত জাতীয় সম্মেলন ‘ভবিষ্যতে ভারতের প্রধান খাদ্য’-র উদ্বোধন করেছেন
নয়াদিল্লি, ২৩ জুন, ২০২২
কেন্দ্রীয় খাদ্য প্রক্রিয়াকরণ শিল্প প্রতিমন্ত্রী শ্রী প্রহ্লাদ সিং প্যাটেল আজ নতুন দিল্লিতে বাজরা সংক্রান্ত জাতীয় সম্মেলন ‘ভবিষ্যতে ভারতের প্রধান খাদ্য’-র উদ্বোধন করেছেন। বণিকসভা অ্যাসোচেম, খাদ্য প্রক্রিয়াকরণ শিল্প মন্ত্রকের সঙ্গে যৌথভাবে এই সম্মেলন আয়োজন করেছে। সম্মেলনে খাদ্য ও পুষ্টির বিষয়ে বিভিন্ন সুযোগ-সুবিধা এবং এ সংক্রান্ত নানা সমস্যার সমাধান নিয়ে আলোচনা হয়েছে।
উদ্বোধনী ভাষণে মন্ত্রী বলেন, দেশে ২০২০-২১ মরশুমে দানাশস্যের উৎপাদন হয়েছে ১ কোটি ৭৯ লক্ষ টনের বেশি। ২০১৫-১৬ মরশুমে দেশে দানাশস্য উৎপাদনের পরিমাণ ছিল ১ কোটি ৪৫ লক্ষ টনের বেশি। এই সময়কালে বাজরা জাতীয় শস্য বা মিলেট উৎপাদন বেড়ে হয়েছে ১ কোটি ৮ লক্ষ টনের বেশি।
শ্রী প্যাটেল বলেন, স্বাভাবিক পরিবেশে দানাশস্য দীর্ঘ সময়ে সংরক্ষণ করে রাখা যায়। তাই একে দুর্ভিক্ষের সময়ে মজুত খাদ্যভাণ্ডার হিসেবে বিবেচনা করা হয়। মিলেট, অর্থাৎ বাজরা, জওয়ার ও রাগি-র বিভিন্ন সুবিধার প্রসঙ্গ উল্লেখ করে তিনি বলেন, এটি দেশের প্রাচীনতম খাদ্যশস্য। শুষ্ক অঞ্চলে অথবা অনুর্বর জমিতে এই শস্য সহজেই চাষ করা যায়। মন্ত্রী বলেন, মাত্র ৬৫ দিনে এইসব শস্যের বীজ থেকে শস্য তোলার কাজ সম্ভব হয়। যদি যথাযথভাবে বাজরা মজুত করা সম্ভব হয় তাহলে তা দু’বছরের বেশি সময় সংরক্ষণ করা যায়। কেন্দ্র ইতিমধ্যেই অতিরিক্ত বাজরার ফলন সংক্রান্ত নিয়মাবলী সংশোধন করেছে। এর ফলে এক রাজ্য থেকে অন্য রাজ্যে বাজরা পরিবহণে কোনও সমস্যা হবে না। ভারতীয় খাদ্য নিগম যেসব রাজ্যে বাজরার চাহিদা রয়েছে সেখানে সহজেই বাজরা সরবরাহ করতে পারবে। দেশে হরিয়ানা, উত্তরপ্রদেশ, ছত্তিশগড়, গুজরাট, রাজস্থান, মধ্যপ্রদেশ, মহারাষ্ট্র, অন্ধ্রপ্রদেশ, কর্ণাটক, তামিলনাড়ু এবং তেলেঙ্গানায় বাজরা চাষ করা হয়।
খাদ্য প্রক্রিয়াকরণ মন্ত্রকের যুগ্ম সচিব শ্রী মিনহাজ আলম জানান, বিশ্বজুড়ে বাজরা সম্পর্কে প্রচার চালানো হচ্ছে। আন্তর্জাতিক স্তরে বাজরা রপ্তানির ক্ষেত্রে ভারতের স্থান পঞ্চম। ২০২৩ সালকে ‘আন্তর্জাতিক বাজরা বর্ষ’ হিসেবে ঘোষণা করায় এই শস্যের বিষয়ে আরও প্রচার চালানো সম্ভব হবে। শ্রী আলম আশা করেন, বাজরা উৎপাদন এবং প্রক্রিয়াকরণে প্রয়োজনীয় বিনিয়োগ আসবে।
PG/CB/DM
(Visitor Counter : 220
নৌ-পৰিবহন মন্ত্ৰালয়
কাইলৈ অসমত উপস্থিত হ’ব দীৰ্ঘতম ৰিভাৰ ক্ৰুজ গংগা বিলাস
বিশ্বৰ সবাতোকৈ দীৰ্ঘতম ৰিভাৰ ক্ৰুজ এম ভি গংগা বিলাস কাইলৈ অসমৰ ধুবুৰীত উপস্থিত হ'ব আৰু জাহাজখনে নিৰ্ধাৰিত সময় অনুসৰি ইয়াৰ পৰৱৰ্তী যাত্ৰা অব্যাহত ৰাখিব। ২০২৩ চনৰ ১৩ জানুৱাৰীত প্ৰধানমন্ত্ৰীয়ে ভাৰ্চুৱেলী গংগা বিলাসৰ ফ্লেগ অফ কৰিছিল ৷ উত্তৰ প্ৰদেশৰ বাৰাণসীৰ পৰা ইণ্ডো-বাংলাদেশ প্ৰটোকল পথ হৈ এনডব্লিউ-১ আৰু ২ ৰ মাজত প্ৰায় ৩২০০ কিলোমিটাৰ দূৰত্ব অতিক্ৰম কৰি এই বিলাসী জাহাজখন ১ মাৰ্চ ২০২৩ তাৰিখে ডিব্ৰুগড়ত উপস্থিত হ'ব।
অসমত ১৩ দিন ভ্ৰমণ কৰি এম ভি গংগা বিলাসে ২০২৩ চনৰ ১ মাৰ্চত ডিব্ৰুগড়ত উপস্থিত হ’ব ৷ জাহাজখনে উত্তৰ প্ৰদেশ, বিহাৰ, কলকাতা, বাংলাদেশৰ যাত্ৰা সামৰি ধুবুৰীত উপস্থিত হ'ব।
সকলো বিলাসী সুবিধাৰ সৈতে তিনিটা ডেকৰ সুবিধাসম্পন্ন এমভি গংগা বিলাসত আছে ৩৬ জন পৰ্যটক ক্ষমতাৰ সৈতে ১৮ টা চুইট । প্ৰথম যাত্ৰাটোত ছুইজাৰলেণ্ডৰ পৰা ৩২ জন পৰ্যটকে সম্পূৰ্ণ যাত্ৰাৰ বাবে পঞ্জীয়ন কৰিছে।
স্বরাষ্ট্র মন্ত্রক
আঞ্চলিক পরিষদগুলির বিভিন্ন বৈঠকে আলোচিত সমস্যাগুলির ৯৩ শতাংশেরই সুরাহা সম্ভব হয়েছে
আজ কলকাতায় পূর্বাঞ্চলীয় পরিষদের ২৫তম বৈঠকে সভাপতিত্বকালে একথা জানান কেন্দ্রীয় স্বরাষ্ট্র তথা সমবায় মন্ত্রী শ্রী অমিত শাহ
পূর্বাঞ্চলীয় পরিষদের ২৫তম বৈঠকটি এক হৃদ্য ও ইতিবাচক পরিবেশে অনুষ্ঠিত হয়েছে বলে উল্লেখ করেন তিনি
নয়াদিল্লি, ১৭ ডিসেম্বর, ২০২২
প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকার বিগত বছরগুলিতে পূর্বাঞ্চলীয় রাজ্যগুলির পরিকাঠামো উন্নয়নের লক্ষ্যে প্রচুর কাজ করেছে। প্রধানমন্ত্রীর চিন্তাভাবনায় পূর্বাঞ্চলের রাজ্যগুলির একটি বিশেষ স্থান রয়েছে। ‘গতি শক্তি’ কর্মসূচি রূপায়ণেও এই রাজ্যগুলির ওপর প্রধানমন্ত্রী সার্বিক গুরুত্ব আরোপ করেছেন।
আজ কলকাতায় উত্তর-পূর্বাঞ্চলীয় পরিষদের ২৫তম বৈঠকে সভাপতিত্বকালে একথা বলেন কেন্দ্রীয় স্বরাষ্ট্র তথা সমবায় মন্ত্রী শ্রী অমিত শাহ। তিনি বলেন, আগামী ২৫ বছরে অর্থাৎ, স্বাধীনতার অমৃতকালে পূর্বাঞ্চলের রাজ্যগুলির এক বিশেষ ভূমিকা রয়েছে দেশের সার্বিক উন্নয়ন প্রচেষ্টায়।
স্বরাষ্ট্র মন্ত্রী বলেন, প্রধানমন্ত্রী শ্রী নরেন্দ্র মোদীর নেতৃত্বে গত আট বছরে আঞ্চলিক পরিষদগুলির বিভিন্ন বৈঠকে ১ হাজারটির মতো সমস্যা সম্পর্কে আলোচনা করা হয়। এগুলির ৯৩ শতাংশেরই সমাধানের কাজ সেরে ফেলা হয়েছে। এটি নিঃসন্দেহে এক বিরাট সাফল্য।
স্বরাষ্ট্র মন্ত্রী জানান যে ২০০৬-১৩ – এই আট বছরে আঞ্চলিক পরিষদগুলির মোট ছ’টি বৈঠক অনুষ্ঠিত হয়েছে। কিন্তু, ২০১৪ এবং তার পরবর্তীকালে অতিমারীজনিত পরিস্থিতি সত্ত্বেও অনুষ্ঠিত হয়েছে মোট ৩০টি বৈঠক। আঞ্চলিক পরিষদগুলির বিভিন্ন বৈঠক আরও ঘন ঘন করে তোলার প্রচেষ্টার ক্ষেত্রেও তাৎপর্যপূর্ণ সাফল্য এসেছে। কেন্দ্রের বিভিন্ন মন্ত্রক, সংশ্লিষ্ট রাজ্য সরকার এবং বিভিন্ন দপ্তরের সহায়তা ও সহযোগিতায় বৈঠকগুলির ফলাফলও হয়েছে বেশ সন্তোষজনক। এই সহযোগিতা প্রচেষ্টা আন্তঃরাজ্য পরিষদের সচিবালয়ের কাজকর্মেও এক সক্রিয় ভূমিকা পালন করেছে বলে শ্রী শাহ উল্লেখ করেন।
কেন্দ্রীয় স্বরাষ্ট্র মন্ত্রী বলেন, দেশের পূর্বাঞ্চলে উগ্রপন্থী তৎপরতাকে প্রায় নির্মূল করে দেওয়া হয়েছে। উগ্রপন্থা দমনের লক্ষ্যে এই প্রচেষ্টাকে নিরন্তর করে তোলার অনুকূলেও তিনি বক্তব্য রাখেন। শ্রী শাহ বিশেষ জোর দিয়ে বলেন, যে সমস্ত রাজ্য এখনও উগ্রপন্থীদের কবলমুক্ত রয়েছে সেখানেও যাতে এই সন্ত্রাসের রাজনীতি মাথাচাড়া দিয়ে না উঠতে পারে, সেজন্য সজাগ ও সতর্ক থাকা দরকার। মাদক ও নেশাদ্রব্যের পাচার ও বিপণন রোধে জেলা পর্যায়ে এনসিওআরডি-র ধাঁচে একটি করে কাঠামো গড়ে তোলার জন্য তিনি আর্জি জানান রাজ্যগুলির মুখ্যমন্ত্রীদের কাছে। স্বরাষ্ট্র মন্ত্রী বলেন যে মাদক পাচারের বিরুদ্ধে তৎপরতা বর্তমানে এক গুরুত্বপূর্ণ পর্যায়ে রয়েছে। কৃত্রিম মেধাশক্তিকে হাতিয়ার করে মাদকের বিরুদ্ধে অভিযানকে আরও জোরদার করে তোলার আহ্বান জানান তিনি।
পরে স্বরাষ্ট্র মন্ত্রী জানান, পূর্বাঞ্চলীয় পরিষদের ২৫তম বৈঠকটি এক হৃদ্য ও ইতিবাচক পরিবেশে অনুষ্ঠিত হয়েছে। শুধু তাই নয়, বিভিন্ন বিষয়ে মতৈক্যে পৌঁছনোও সম্ভব হয়েছে। যে সমস্ত সমস্যার নিরসনের কাজ এখনও বাকি রয়েছে সেগুলি আলাপ-আলোচনার মাধ্যমে সুরাহা করা যেতে পারে বলে তিনি মন্তব্য করেন।
PG/SKD/DM/
(Visitor Counter : 107
স্বাস্থ্যওপরিবারকল্যাণমন্ত্রক
জাতীয় চিকিৎসক দিবস উপলক্ষে ডাঃ হর্ষবর্ধন কৃতজ্ঞতাজ্ঞাপন সপ্তাহের সূচনা করে চিকিৎসক মহলের উদ্দেশে ভাষণ দিয়েছেন
নয়াদিল্লি, ০১ জুলাই, ২০২১
জাতীয় চিকিৎসক দিবস উপলক্ষে কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন আজ ভিডিও কনফারেন্সের মাধ্যমে বিশিষ্ট চিকিৎসক, চিকিৎসা বিজ্ঞানের অধ্যাপক ও চিকিৎসা সমাজের বিশিষ্ট ব্যক্তিদের এক বৈঠকে ভাষণ দেন। ইন্টিগ্রেটেড হেলথ অ্যান্ড ওয়েলবিয়িং কাউন্সিলের পক্ষ থেকে এই বৈঠকের আয়োজন করা হয়।
জাতীয় চিকিৎসক দিবস উপলক্ষে চিকিৎসক মহলকে শুভেচ্ছা জানিয়ে ডাঃ হর্ষবর্ধন যে সমস্ত করোনা যোদ্ধা নিজের জীবন উৎসর্গ করেছেন তাঁদের কথা স্মরণ করেন। তিনি আরও বলেন, জাতীয় চিকিৎসক দিবসে সাধারণত, চিকিৎসক মহলের সাহসিকতা ও অদম্য ইচ্ছার মানসিকতাকে উদযাপন করা হয়। কিন্তু, এবার মহামারীর দরুণ চিকিৎসা পেশার সঙ্গে যুক্ত এমন অনেকে প্রয়াত হয়েছেন, যাঁদের জন্য ব্যক্তিগতভাবে আমি এবারের শিক্ষক দিবস উদযাপন থেকে নিজেকে বিরত রেখেছি। একদিকে তাঁদের মৃত্যু যেমন নিঃসন্দেহে দুর্ভাগ্যজনক, অন্যদিকে তেমনই সমগ্র চিকিৎসা সমাজের কাছে অত্যন্ত গর্বের ও প্রেরণার বিষয়।
ডাঃ হর্ষবর্ধন বলেন, চাইলে অনেক চিকিৎসকই মহামারীর সময় বাড়িতেই থাকতে পারতেন। কিন্তু, কোনও চিকিৎসকই এরকম করেননি। পরিবর্তে, প্রবীণ এবং অবসরপ্রাপ্ত চিকিৎসকরাও স্বেচ্ছায় এগিয়ে এসেছেন এবং আরও একবার মহৎ মানবসেবার কাজে নিজেদের নিয়োজিত করেছেন। চিকিৎসা পড়ুয়ারাও বিরাট সংখ্যায় মহামারীর সময় মানবসেবার কাজে নিযুক্ত হয়েছেন। জীবনের ঝুঁকি নিয়েও তাঁরা দেশের স্বার্থে এগিয়ে এসেছেন।
চিকিৎসা পেশাকে প্রায়শই মহান কর্তব্যের সঙ্গে এবং চিকিৎসকদের রোগীরা ঈশ্বরের সঙ্গে তুলনা করে থাকেন। কোভিড-১৯ মহামারী এই আপ্তবাক্যকে আরও একবার প্রতিষ্ঠিত করেছে বলে উল্লেখ করে ডাঃ হর্ষবর্ধন বলেন, ‘আপনাদের সকলের সেবার মনোভাব, আপনাদের সম্মিলিত প্রচেষ্টা এবং আপনাদের অদম্য ইচ্ছাশক্তির ফলেই গুরুতর বিপদের কবল থেকে বহু মানুষের জীবন রক্ষা হয়েছে’।
ডাঃ হর্ষবর্ধন চিকিৎসকদের পরামর্শ দিয়ে বলেন, কোভিড মহামারীকে পরাজিত করতে এবং রোগীদের চিকিৎসার সময় প্রত্যেক চিকিৎসককে যাবতীয় সুরক্ষাবিধি যথাযথভাবে মেনে চলতে হবে। খেয়াল রাখতে হবে, যাতে কোনও চিকিৎসক বা স্বাস্থ্য কর্মী সংক্রমণের শিকার না হন। তিনি বলেন, “আমি ব্যক্তিগতভাবে আর কোনও করোনা যোদ্ধার মৃত্যু বহনে অসমর্থ্য। আমার কাছে প্রত্যেকের মৃত্যুই অত্যন্ত বেদনাদায়ক”।
জাতীয় চিকিৎসক দিবস উপলক্ষে স্বাস্থ্য মন্ত্রী চিকিৎসকের পরিবারের সদস্যদেরও ধন্যবাদ দেন। তিনি বলেন, পরিবার ও আত্মীয়স্বজনদের কাছ থেকে দীর্ঘ সময় দূরে থেকেও চিকিৎসকরা জীবনের ঝুঁকি নিয়ে মহৎ মানবসেবায় নিজেদের অবিচল রেখেছিলেন। সমাজের প্রতি শৌর্য ও নিঃস্বার্থ সেবার নজিরবিহীন দৃষ্টান্ত রাখার জন্য ডাঃ হর্ষবর্ধন সমস্ত চিকিৎসক মহলকে ধন্যবাদ জানান।
CG/BD/SB
(Visitor Counter : 250
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১২ জুলাই, ২০২১
সারা দেশে এখনও পর্যন্ত মোট সুস্থতার সংখ্যা ৩ কোটিরও বেশি
জাতীয় স্তরে সুস্থতার হার বেড়ে ৯৭.২২ শতাংশ
দেশে গত ২৪ ঘণ্টায় ৩৯ হাজার ৬৪৯ জন আরোগ্য লাভ করেছেন
দেশব্যাপী টিকাকরণ অভিযানের আওতায় এখনও পর্যন্ত ৩৭ কোটি ৭৩ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন আক্রান্তের সংখ্যা ৩৭ হাজার ১৫৪
বর্তমানে দেশে সুস্পষ্টভাবে আক্রান্তের সংখ্যা ৪ লক্ষ ৫০ হাজার ৮৯৯
দেশে মোট আক্রান্তের কেবল ১.৪৬ শতাংশ সুস্পষ্টভাবে করোনায় আক্রান্ত
সাপ্তাহিক-ভিত্তিতে আক্রান্তের হার ৫ শতাংশের নীচে রয়েছে, বর্তমানে এই হার ২.৩২ শতাংশ
দৈনিক-ভিত্তিতে আক্রান্তের হার ২.৫৯ শতাংশ, যা লাগাতার ২১ দিন ৩ শতাংশের নীচে
নমুনা পরীক্ষার হার ক্রমাগত বৃদ্ধি পেয়েছে – মোট নমুনা পরীক্ষার সংখ্যা ৪৩ কোটি ২৩ লক্ষ
CG/BD/SB
(Visitor Counter : 147
নারীওশিশুবিকাশমন্ত্রক
আয়কর আইনের ৬৪ নম্বর ধারা সংশোধনের জন্য অর্থ মন্ত্রককে অনুরোধ মহিলা ও শিশু কল্যাণ মন্ত্রকের
নয়াদিল্লি, ০৩ আগস্ট, ২০১৮
কোনও ব্যক্তির স্ত্রী বা পুত্রবধূকে পুরস্কার বা উপহার হিসাবে হস্তান্তরিত করা সম্পদ থেকে আয় হওয়া অর্থকে কর ব্যবস্থার বাইরে রাখার জন্য আয়কর আইনের ৬৪ নম্বর ধারা সংশোধন করতে কেন্দ্রীয় অর্থ মন্ত্রককে অনুরোধ জানিয়েছে মহিলা ও শিশু কল্যাণ মন্ত্রক।
১৯৬১-র আয়কর আইনের বর্তমান ধারাগুলির আওতায় পুরস্কার বা ক্ষতি পূরণ ছাড়া কোনও ব্যক্তির প্রাপ্ত অর্থের পরিমাণ যদি ৫০ হাজার টাকার বেশি হয়, তা হলে তা করযোগ্য বলে কেন্দ্রীয় প্রত্যক্ষ কর পর্ষদের  পক্ষ থেকে জানানো হয়েছে। একইভাবে, ক্ষতি পূরণ বা উপহার ছাড়া স্থাবর সম্পত্তি বা নির্দিষ্ট সম্পত্তি গ্রহণ করলে, তা করযোগ্য বলে বিবেচিত হয়। অবশ্য, কোনও ব্যক্তির কাছ থেকে পুরস্কার বা উপহার স্বরূপ নিম্নলিখিত ব্যক্তিরা যদি অর্থ বা স্থাবর সম্পত্তি অথবা নির্দিষ্ট সম্পত্তি পেয়ে থাকেন, তা হলে তা করযোগ্য বলে বিবেচিত হয় না। পুরস্কার ও উপহার গ্রহণকারী এই ব্যক্তিরা হলেন – কোনও ব্যক্তির সহধর্মিনী, কোনও ব্যক্তির ভাই বা বোন; কোনও ব্যক্তির সহধর্মিনীর ভাই বা বোন; কোনও ব্যক্তির পিতা-মাতার ভাই বা বোন; একজন ব্যক্তির বংশগত পূর্বপুরুষ বা বংশধর; একজন ব্যক্তির সহধর্মিনীর যে কোনও বংশগত পূর্বপুরুষ বা বংশধর।
সুতরাং, পুরস্কার বা উপহার অথবা ক্ষতি পূরণ বাবদ কোনও মহিলা যদি তাঁর আত্মীয়-পরিজনের কাছ থেকে অর্থ বা স্থাবর সম্পত্তি অথবা সুনির্দিষ্ট সম্পত্তি পেয়ে থাকেন, তা হলে তা আয়কর আইন অনুযায়ী করযোগ্য বলে বিবেচিত হয় না। রাজ্যসভায় বৃহস্পতিবার এক অতিরিক্ত প্রশ্নের জবাবে একথা জানান মহিলা ও শিশু কল্যাণ মন্ত্রী শ্রীমতী মানেকা সঞ্জয় গান্ধী।
CG/BD/SB……
(Visitor Counter : 36
প্রধানমন্ত্রীরদপ্তর
জম্মু ও কাশ্মীরে জঙ্গী হামলায় প্রাণহানির ঘটনায় প্রধানমন্ত্রীর শোক প্রকাশ
নয়াদিল্লি, ১৩ ডিসেম্বর, ২০২১
প্রধানমন্ত্রী শ্রী নরেন্দ্র মোদী জম্মু ও কাশ্মীরের জঙ্গী হামলায় প্রাণহানির ঘটনায় শোক প্রকাশ করেছেন এবং এই ঘটনার বিস্তারিত তথ্য চেয়ে পাঠিয়েছেন।
এক ট্যুইটে প্রধানমন্ত্রী বলেছেন, “প্রধানমন্ত্রী @নরেন্দ্র মোদী জম্মু ও কাশ্মীরে জঙ্গী হামলার ঘটনার বিশদ বিবরণ চেয়ে পাঠিয়েছেন। তিনি এই হামলায় শহীদ নিরাপত্তা কর্মীদের পরিবারবর্গের প্রতি সমবেদনা জানিয়েছেন”।
CG/SS/SB
(
প্রধানমন্ত্রীরদপ্তর
জয়প্রকাশ নারায়ণের জন্মদিনে প্রধানমন্ত্রীর শ্রদ্ধা নিবেদন
নানাজি দেশমুখের জন্মদিনে প্রধানমন্ত্রীর শ্রদ্ধা নিবেদন
নতুনদিল্লি, ১১ই অক্টোবর, ২০২০
প্রধানমন্ত্রী শ্রী নরেন্দ্র মোদী লোকনায়ক জয়প্রকাশ নারায়ণ ও নানাজি দেশমুখকে তাঁদের জন্মদিনে শ্রদ্ধা জানিয়েছেন।
প্রধানমন্ত্রী বলেছেন, “ লোকনায়ক জেপিকে তাঁর জন্মদিনে প্রণাম জানাই। ভারতের স্বাধীনতা আন্দোলনে তিনি সাহসের সঙ্গে সংগ্রাম করেছেন ও আমাদের গণতান্ত্রিক মূল্যবোধ যখন আক্রমণের সম্মুখীন হয়েছিল, তখন তাকে রক্ষা করার জন্য তিনি গণ আন্দোলনের নেতৃত্ব দিয়েছিলেন। জাতীয় স্বার্থ ও জনসাধারণের কল্যাণকে তিনি সবথেকে বেশী গুরুত্ব দিয়েছেন।
মহান নানাজি দেশমুখ ছিলেন লোকনায়ক জেপির একজন নিষ্ঠাবান সমর্থক। জেপির দর্শন ও আদর্শকে জনপ্রিয় করার জন্য তিনি নিরলসভাবে কাজ করে গেছেন। গ্রামোন্নয়নের জন্য তাঁর কাজ আমাদের অনুপ্রাণিত করে। ভারতরত্ন নানাজি দেশমুখকে তাঁর জন্মদিনে সশ্রদ্ধ চিত্তে স্মরণ করি।
লোকনায়ক জেপি ও নানাজি দেশমুখের মত মহান ব্যক্তিত্বরা এই মাটিতে জন্মেছিলেন, ভারত তাঁদের জন্য গর্বিত। আমাদের দেশের জন্য তাঁরা যে স্বপ্ন দেখতেন তা বাস্তবায়নের জন্য অঙ্গীকার করার আজ হল সেই দিন। “
(CG/CB
স্বাস্থ্যওপরিবারকল্যাণমন্ত্রক
ভারতে ৫ মাস পর দৈনিক আক্রান্তের সংখ্যায় রেকর্ড নিম্নগতি;
সুস্পষ্টভাবে করোনায় আক্রান্তের সংখ্যা ৪ শতাংশের নীচে নেমে এসে ৩ লক্ষ ৮৩ হাজার;
মৃত্যুর সংখ্যাও লাগাতার কমছে; দৈনিক মৃত্যুর সংখ্যা ৪০০-রও কম
নয়াদিল্লি, ০৮ ডিসেম্বর, ২০২০
কোভিডের বিরুদ্ধে লড়াইয়ে ভারত আরও একটি উল্লেখযোগ্য মাইলফলক অর্জন করেছে। দেশে গত ২৪ ঘন্টায় নতুন করে আক্রান্তের সংখ্যা প্রায় ৫ মাস পর ২৭ হাজারের নীচে নেমে এসে ২৬ হাজার ৫৬৭ হয়েছে। গত ১০ই জুলাই দৈনিক-ভিত্তিতে আক্রান্তের সংখ্যা ছিল ২৫ হাজার ৫০৬।
দৈনিক-ভিত্তিতে কোভিডে সুস্থতার সংখ্যা বাড়তে থাকায় এবং মৃত্যু হার কমতে থাকায় দেশে সুস্পষ্টভাবে করোনায় আক্রান্তের সংখ্যাও ক্রমশ কমছে।
আরও একটি সাফল্য হিসাবে ভারতে সুস্পষ্টভাবে করোনায় আক্রান্তের হার আজ ৪ শতাংশের নীচে নেমেছে। এই হার উল্লেখযোগ্যভাবে কমে ৩.৮৩ শতাংশ হয়েছে। দেশে এখন সুস্পষ্টভাবে করোনায় আক্রান্তের সংখ্যা ৩ লক্ষ ৮৩ হাজার ৮৬৬, যা মোট আক্রান্তের কেবল ৩.৯৬ শতাংশ।
দেশে গত ২৪ ঘন্টায় আরও ৩৯ হাজার ৪৫ জন সুস্থ হয়েছেন। সুস্পষ্টভাবে করোনায় আক্রান্ত হওয়ার সংখ্যাও গত ২৪ ঘন্টায় ১২ হাজার ৮৬৩ জন কমেছে।
দৈনিক-ভিত্তিতে আক্রান্তের সংখ্যা সুস্থতার তুলনায় কমতে থাকায় জাতীয় স্তরে আরোগ্যলাভের হার আজ বেড়ে হয়েছে ৯৪.৫৯ শতাংশ। দেশে মোট সুস্থ হয়েছেন ৯১ লক্ষ ৭৮ হাজার ৯৪৬ জন।
গত ২৪ ঘন্টায় আরোগ্যলাভকারীদের ৭৬.৩১ শতাংশই ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে একদিনেই সর্বাধিক ৭ হাজার ৩৪৫ জন আরোগ্যলাভ করেছেন। কেরল থেকে গত ২৪ ঘন্টায় সুস্থ হয়েছেন ৪ হাজার ৭০৫ জন। একইভাবে, দিল্লি থেকে আরোগ্য লাভ করেছেন ৩ হাজার ৮১৮ জন।
দেশে গত ২৪ ঘন্টায় নতুন করে আক্রান্তদের ৭২.৫০ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে একদিনেই সর্বাধিক রেকর্ড ৩ হাজার ২৭২ জন আক্রান্ত হয়েছেন। মহারাষ্ট্রে আক্রান্তের সংখ্যা ৩ হাজার ৭৫ এবং পশ্চিমবঙ্গে গতকাল আরও ২ হাজার ২১৪ জন আক্রান্ত হয়েছেন।
দেশে গত ২৪ ঘন্টায় করোনাজনিত কারণে ৩৮৫ জনের মৃত্যু হয়েছে। এর মধ্যে ৭৫.৫৮ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। দিল্লি থেকে সর্বাধিক ৬৩ জনের মৃত্যু হয়েছে। পশ্চিমবঙ্গে মারা গেছেন ৪৮ জন। অন্যদিকে, মহারাষ্ট্রে মৃত্যু হয়েছে ৪০ জনের।
দেশে দৈনিক-ভিত্তিতে মৃত্যুর সংখ্যা ক্রমশ নিম্নমুখী। এই প্রবণতা বজায় থেকে গত ২৪ ঘন্টায় ৪০০ জনেরও কম করোনা রোগীর মৃত্যু হয়েছে।
প্রধানমন্ত্রীরদপ্তর
জম্মুতে প্রধানমন্ত্রী
বিজয়পুর এবং জম্মুর সাম্বায় নতুন এইম্স-এর শিলান্যাস করলেন
জম্মু-কাশ্মীরের মেডিকেল কলেজগুলিতে শীঘ্রই আরও ৫০০ আসন যুক্ত করা হবে, বললেন শ্রী মোদী
নয়াদিল্লি, ৩ ফেব্রুয়ারি, ২০১৯
জম্মু-কাশ্মীর সফরের দ্বিতীয় পর্বে প্রধানমন্ত্রী শ্রী নরেন্দ্র মোদী আজ  জম্মু সফর করেন।রাজ্যে পরিকাঠামো ক্ষেত্রের বিকাশে তিনি একাধিক প্রকল্পের শিলান্যাস করেন।উল্লেখ করা যেতে পারে, প্রধানমন্ত্রী আজ একদিনের সফর লেহ্, জম্মু ও শ্রীনগর গেছেন।
শ্রী মোদী বিজয়পুর ও সাম্বায় নতুন দুটি এইম্স-এর শিলান্যাস করেন।এই উপলক্ষে তিনি বলেন, এই দুটি চিকিৎসা প্রতিষ্ঠান জম্মু ও বিজয়পুর অঞ্চলের সাধারণ মানুষকে গুণগতমানের স্বাস্থ্য পরিষেবা প্রদান করবে এবং স্বাস্থ্যক্ষেত্রের সঙ্গে যুক্ত পেশাদারদের ঘাটতি মেটাবে।রাজ্যের মেডিকেল কলেজগুলিতে শীঘ্রই আরও ৫০০টি আসন যুক্ত করা হবে বলেও তিনি জানান।
আজ কাঠুয়ায় ইউনিভার্সিটি ইনস্টিটিউট অফ ইঞ্জিনিয়ারিং অ্যান্ড টেকনলজির উদ্বোধন করেন।আর্থিক দিক থেকে পিছিয়ে পড়া শ্রেণীর জন্য ১০ শতাংশ সংরক্ষণের যে উদ্যোগ নেওয়া হয়েছে তার ফলে এই রাজ্যের যুবসম্প্রদায় বিশেষভাবে উপকৃত হবেন বলে প্রধানমন্ত্রী আশা প্রকাশ করেন।
এরপর প্রধানমন্ত্রী জম্মুতে ইন্ডিয়ান ইনস্টিটিউট অফ মাস কমিউনিকেশনের উত্তর-পূর্বাঞ্চলীয় ক্যাম্পাস গড়ে তোলার জন্য ভিত্তিপ্রস্তর স্থাপন করেন।উল্লেখ করা যেতে পারে, এই প্রতিষ্ঠানের জম্মু ক্যাম্পাসের পঠনপাঠন ২০১২-১৩ শিক্ষাবর্ষে শুরু হলেও, তা এক অস্থায়ী ভবনে চলছিল।
প্রধানমন্ত্রী জম্মুর কিস্তোয়ারে ৬২৪ মেগাওয়াট ক্ষমতাসম্পন্ন কিরু জলবিদ্যুৎ প্রকল্প এবং ৮৫০ মেগাওয়াট ক্ষমতাসম্পন্ন রাতলে জলবিদ্যুৎ প্রকল্পের শিলান্যাস করেন।এই উপলক্ষে তিনি বলেন, জলবিদ্যুৎ উৎপাদনের এই প্রকল্পগুলিতে যুবসম্প্রদায়ের ব্যাপক কর্মসংস্থানের সুযোগ সৃষ্টি হবে।‘সৌভাগ্য’যোজনার আওতায় জম্মু-কাশ্মীরের ১০০ শতাংশ পরিবারে বিদ্যুৎ সংযোগ দেওয়া হয়েছে বলেও তিনি ঘোষণা করেন।
কাশ্মীর উপত্যকায় যেসব মানুষ এক জায়গা থেকে অন্যত্র কাজের স্বার্থে ঘুরে বেড়ান, তাঁদের সাময়িক বিশ্রামাগারেরও শিলান্যাস করেন প্রধানমন্ত্রী।ভূমিহারা কাশ্মীরিদের কর্মসংস্থানের জন্য ৩ হাজার পদে নিয়োগের কথাও তিনি ঘোষণা করেন।শ্রী মোদী বলেন, কাশ্মীরি পণ্ডিতদের কোন পরিস্থিতিতে গৃহহারা হতে হয়েছিল, ভারত তা কখনও ভুলবে না।সমগ্র দেশ প্রতিবেশী দেশগুলিতে নির্যাতনের শিকার মানুষের পাশে রয়েছে বলে প্রধানমন্ত্রী জানান।
জাতীয় নদী সংরক্ষণ পরিকল্পনার আওতায় প্রধানমন্ত্রী দেবীকে ও তাওয়াই নদীতে দূষণ কমানোর লক্ষ্যে এক প্রকল্পের শিলান্যাস করেন।এই প্রকল্পের কাজ ২০২১-এর মার্চ মাসের মধ্যে শেষ করার লক্ষ্যমাত্রা নেওয়া হয়েছে।
সেনা জওয়ানদের নিরাপত্তার স্বার্থে সীমান্ত বরাবর ১৪,০০০ বাঙ্কার নির্মাণ করা হয়েছে বলেও প্রধানমন্ত্রী জানান।তিনি আরও বলেন, বিগত সরকার ‘এক পদ এক পেনশন’-এর জন্য যেখানে ৫০০ কোটি টাকা বরাদ্দ করেছিল, সেখানে তাঁর সরকার ৩৫,০০০ কোটি টাকা মঞ্জুর করেছে।‘পূর্বতন শাসকরা যদি আরেকটু সক্রিয় হতেন তাহলে কর্তারপুর সাহিব ভারতের অঙ্গ হয়ে উঠত’, বলে প্রধানমন্ত্রী মন্তব্য করেন।
জম্মু সফরে প্রধানমন্ত্রী সাজোয়ালে চেনাব নদীর ওপর ১,৬৪০ মিটার দীর্ঘ দুই লেনবিশিষ্ট সেতুর শিলান্যাস করেন।এই সেতু নির্মাণের কাজ হলে সাজোয়াল থেকে ইন্দ্রি পাত্তিয়ানের দূরত্ব ৪৭ কিলোমিটার থেকে কমে দাঁড়াবে ৫ কিলোমিটার।জম্মু-কাশ্মীরের যোগাযোগ ব্যবস্থার মানোন্নয়নে ৪০,০০০ কোটি টাকা বরাদ্দ করা হয়েছে বলেও প্রধানমন্ত্রী জানান।
CG/BD/DM
(Visitor Counter : 111